Santiago Otero Pouso

Santiago Otero Pouso, coñecido como Pajares, nado o 26 de xullo de 1898 e finado o 21 de setembro de 1936, foi un sindicalista e político galego.

 Traxectoria 
Emigrou á Arxentina en 1921. Traballou nos xacementos petrolíferos de Comodoro Rivadavia ata 1923 e despois foi axudante segundo da aduana de Río Gallegos. En 1932 regresou a Galicia. Na Illa de Arousa participou da actividade política da República e foi un dos que proclamaron a República Federal da Illa de Arousa, da que foi nomeado presidente.El día que A Illa logró su independencia Foi detido o 9 de outubro de 1934, o día 13 todos os detidos foron postos en liberdade acusados dun delito de sedición. Foron procesados e xulgados nun consello de guerra en marzo de 1935, que os absolveu. Tivo un enfrontamento cos armadores cos que traballaba, denunciounos e foron condenados a pagarlle 450 pesetas de indemnización.

Co golpe de Estado do 18 de xullo de 1936 foi chamado ao cuartel dos gardas cívicos e ameazado de morte e obrigado a entregarlle aos armadores o oficio coa sentenza do preito. Na madrugada do 21 de setembro sacárono da casa e levárono ao cuartel onde o interrogaron; despois sacárono do cuartel, matárono e fondeárono. O 11 de outubroOutras fontes afirman que foi o día 6. apareceu un cadáver flotando na praia dos Testos; avisado o xefe da Guardia Cívica, Benito Figueiras, e acompañado de dous “cívicos”, colleron a barca dun pescador, atáronlle ao cadáver un poste de pedra máis grande e fondeárono de novo en mar aberto.
 Vida persoal 
Casou con Josefa Arís. e tiveron catro fillas e un fillo: Fina, Máximo, Juana, Dora (estas dúas nadas xa na Arxentina) e unha pequena que finou de tuberculose.

 Notas 

 Véxase tamén 
 Bibliografía 
 Santiago Otero Pouso, "Pajares"
 Ligazóns externas 
 Pandulleiros: República independente por un día.

Categoría:Sindicalistas de Galicia
Categoría:Galegos da Arxentina
Categoría:Asasinados polo bando nacional en Galicia
Categoría:Finados en 1936